– Καταγγελίες ότι ο καθηγητής του ΤΕΙ Σερρών “έκοβε” φοιτήτριες που του “γυάλιζαν” για να τις ρίξει στο κρεβάτι – Το φροντιστήριο και η “ταρίφα” των 250 ευρώ για να περάσουν οι φοιτητές το μάθημά του – Πως στήθηκε η παγίδα στον καθηγητή από την υπηρεσία Εσωτερικών Υποθέσεων και τα απίστευτα ποσά που βρέθηκαν

“Ο φακελάκης”… αυτό είναι το παρατσούκλι που είχαν προσδώσει στο καθηγητή στα ΤΕΙ Σερρών οι φοιτητές του καθώς ήταν πασίγνωστο, όχι μόνο μεταξύ των φοιτητών, αλλά ακόμα και σε μεγάλη μερίδα των κατοίκων της περιοχής, ότι ο 59χρονος “τα ‘παίρνε”, τόσο σε χρήμα, όσο και σε… είδος.

Ο λόγος για τον 59χρονο καθηγητή στα ΤΕΙ Σερρών, οποίος συνελήφθη από Αστυνομικούς τις Διεύθυνσης Εσωτερικών Υποθέσεων να παίρνει “φακελάκι” από φοιτητές του, προκειμένου να τους περάσει το μάθημα στην εξεταστική.

Μάλιστα το “φακελάκι” το έπαιρνε συγκεκαλυμμένα, καθώς είχε ως συνεργούς δυο καθηγητές σε φροντιστήρια, ο ένας ιδιοκτήτης, προκειμένου να κατευθύνει προς τους “κολλητούς” του τους φοιτητές που είχε φροντίσει να αποτύχουν στο μάθημα του και έτσι να τσεπώνουν από κοινού το παραδάκι.

Στο μεταξύ και σύμφωνα με τις πληροφορίες, ο συγκεκριμένος καθηγητής φέρεται να είχε στήσει μια ολόκληρη φάμπρικα του σεξ στο ΤΕΙ που έκανε μάθημα, καθώς τις φοιτήτριες που του είχαν “γυαλίσει”, τις έκοβε στο μάθημα του και στην συνέχεια ζητούσε μια απλή…. “εξυπηρέτηση” από αυτές προκειμένου να τις περάσει.

Οι κινήσεις του καθηγητή με το περουκίνι ήταν γνωστές στους περισσότερους φοιτητές, ενώ παράλληλα οι καταγγελίες που φέρεται να είχαν γίνει σε βάρος του ήταν δεκάδες, χωρίς όμως μέχρι τώρα να έχει υπάρξει αποτέλεσμα, μέχρι που μπλέχτηκε στο παιχνίδι η υπηρεσία Εσωτερικών Υποθέσεων της ΕΛ.ΑΣ, βάζοντας ένα τέλος στην δραστηριότητα του καθηγητή και των συνεργών του, οι οποίοι στην κυριολεξία είχαν θησαυρίσει από τα “ιδιαίτερα” μαθήματα που τους έστελνε ο καθηγητής με το περουκίνι…πάντα βέβαια με το αζημίωτο.

Η σύλληψη του του καθηγητή

Το ποτήρι ξεχείλισε όταν φοιτητές στα ΤΕΙ Σερρών κατήγγειλαν, πως ο καθηγητής τους είχε κόψει στο μάθημα του στην εξεταστική και εμμέσως πλην σαφώς τους πρότεινε να πάνε σε ένα συγκεκριμένο φροντιστήριο να παρακολουθήσουν μαθήματα και αφού πληρώσουν την ταρίφα των 250 ευρώ, τότε σίγουρα θα περάσουν το μάθημα του και μάλιστα με πολύ καλό βαθμό.

Οι δυο φοιτητές αρχικά αντέδρασαν και ζήτησαν επανεξέταση των γραπτών τους, για να λάβουν βέβαια αρνητική απάντηση. Έτσι και αφού κατάλαβαν πως δεν θα βγάλουν άκρη και θα αναγκαστούν να πληρώσουν, εμμέσως βέβαια, στον καθηγητή “φακελάκι”, αποφάσισαν να δώσουν μιαν οριστική λύση, απευθυνόμενοι στην Εσωτερικών Υποθέσεων Βορείου Ελλάδος.

Οι αστυνομικοί προσημείωσαν τα χρήματα που θα έδιναν στο φροντιστήριο για τα δήθεν μαθήματα που θα έκαναν οι δυο φοιτητές – “βιτρίνα” δηλαδή για δικαιολογούνται τα ποσά μέσω των δήθεν μαθημάτων – και κανόνισαν το ραντεβού, ώστε να δώσουν το “φακελάκι” στους συνεργούς του καθηγητή.

Την στιγμή που ο συνεργός του καθηγητή με το περουκίνι παραλάμβανε τα χρήματα, επενέβησαν οι αστυνομικοί και τους συνέλαβαν, ενώ ένα δεύτερο κλιμάκιο Αστυνομικών συνελάμβανε ταυτόχρονα τον “καθηγητή φακελάκι” και μάλιστα μέσα στο γραφείο του στα ΤΕΙ.

Χαρακτηριστικό της δραστηριότητας που είχαν αναπτύξει οι συλληφθέντες, είναι το γεγονός πως στην κατοχή τους βρέθηκαν μετρητά ύψους 178.000 ευρώ, αλλά και εμβάσματα σε τράπεζες του εξωτερικού ύψους 140.000 ευρώ.

Παράλληλα μετά τις συλλήψεις έχει ανοίξει ένας νέος κύκλος ερευνών, καθώς οι καταγγελίες για παρενόχληση φοιτητριών από τον ίδιο καθηγητή και τις παραινέσεις του προκειμένου να βρεθούν στο κρεβάτι του ώστε να περάσουν αβίαστα το μάθημα του, στην κυριολεξία πέφτουν “βροχή”.

Κατά συνέπεια ο ανακριτής που θα αναλάβει την υπόθεση έχει δύσκολο έργο, καθώς θα πρέπει να εξετάσει μια προς μια τις καταγγελίες για την σεξουαλική παρενόχληση των φοιτητριών και βέβαια τα ανταλλάγματα που έδωσαν στο “παθιασμένο” καθηγητή, ώστε να περάσουν το μάθημα του.